CELEX: C2007/042/04
Language: et
Date: 2007-02-24 00:00:00
Title: Kohtuasi C-1/05: Euroopa Kohtu (suurkoda) 9. jaanuari 2007. aasta otsus (Länsrätten i Stockholms län — Migrationsdomstolen'i (Rootsi) eelotsusetaotlus) — Yunying Jia versus Migrationsverket (Asutamisvabadus — EÜ artikkel 43 — Direktiiv 73/148/EMÜ — Liikmesriigi kodanik, kes on teises liikmesriigis kasutanud asutamisvabadust — Abikaasa üleneja sugulase riigis elamise õigus, kui nad mõlemad on kolmanda riigi kodanikud — Selle üleneja sugulase kohustus viibida seaduslikult ühes liikmesriigis ajal, mil ta ühineb oma perekonnaga selle elukohaliikmesriigis — Tõendid, mis tuleb esitada, et olla käsitletud kui ülalpeetav üleneja sugulane)

24.2.2007   
            
            
               ET
            
            
               Euroopa Liidu Teataja
            
            
               C 42/3
            
         Euroopa Kohtu (suurkoda) 9. jaanuari 2007. aasta otsus (Länsrätten i Stockholms län — Migrationsdomstolen'i (Rootsi) eelotsusetaotlus) — Yunying Jia versus Migrationsverket
   (Kohtuasi C-1/05) (1)
   
   (Asutamisvabadus - EÜ artikkel 43 - Direktiiv 73/148/EMÜ - Liikmesriigi kodanik, kes on teises liikmesriigis kasutanud asutamisvabadust - Abikaasa üleneja sugulase riigis elamise õigus, kui nad mõlemad on kolmanda riigi kodanikud - Selle üleneja sugulase kohustus viibida seaduslikult ühes liikmesriigis ajal, mil ta ühineb oma perekonnaga selle elukohaliikmesriigis - Tõendid, mis tuleb esitada, et olla käsitletud kui ülalpeetav üleneja sugulane)
   (2007/C 42/04)
   Kohtumenetluse keel: rootsi
   Eelotsusetaotluse esitanud kohus
   Länsrätten i Stockholms län — Migrationsdomstolen
   Põhikohtuasja pooled
   
      Hageja: Yunying Jia
   
      Kostja: Migrationsverket
   Kohtuasja ese
   Eelotsusetaotlus — Utlänningsnämden (välismaalaste kaebuste komisjon) — EÜ artikli 43, nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artikli 10 ning nõukogu 21. mai 1973. aasta direktiivi 73/148/EMÜ liikmesriikide kodanikele seoses asutamise ja teenuste osutamisega seatavate liikumis- ja elamispiirangute kaotamise kohta ühenduse piires (EÜT L 172, lk 14; ELT eriväljaanne 05/01, lk 167) artikli 1 punkti d ja artikli 6 punkti b tõlgendamine — Liikmesriigi kodaniku, kes elab teises liikmesriigis, abikaasa järeltulija õigus elada riigis, kui nii abikaasa kui tema järeltulija on kolmanda riigi kodanikud ning liikmesriigi kodaniku ülalpeetavad — Nimetatud järeltulija kohustus viibida seaduslikult liikmesriigis hetkel, kui ta ühineb oma perega — Tõendid, mis tuleb esitada selleks, et isikut saaks pidada ülalpeetavaks järeltulijaks
   Resolutiivosa
   
               1.
            
            
               23. septembri 2003. aasta kohtuotsust C-109/01: Akrich arvestades ei kohusta ühenduse õigus liikmesriike seadma liikumisvabadust kasutanud ühenduse kodaniku pereliikmest kolmanda riigi kodanikule elamisloa andmise tingimuseks, et see pereliige viibiks eelnevalt seaduslikult mõnes teises liikmesriigis.
            
         
               2.
            
            
               Nõukogu 21. mai 1973. aasta direktiivi liikmesriikide kodanikele seoses asutamise ja teenuste osutamisega seatavate liikumis- ja elamispiirangute kaotamise kohta ühenduse piires artikli 1 lõike 1 punkti d tuleb tõlgendada selliselt, et väljendiga “[tema] ülalpeetav[…] [olema]” peetakse silmas, et EÜ artikli 43 tähenduses teises liikmesriigis elama asunud ühenduse kodaniku pereliige vajab selle kodaniku või tema abikaasa materiaalset tuge, et rahuldada oma põhivajadusi oma päritoluriigis või riigis, kust ta tuleb, sel ajal, mil ta taotleb nimetatud kodaniku juurde elama asumise õigust. Sama direktiivi artikli 6 punkti b tuleb tõlgendada selliselt, et materiaalse toetuse vajaduse tõendamine võib toimuda kõigi sobivate vahenditega, kuid ühenduse kodaniku või tema abikaasa võetud kõnealuse pereliikme ülalpidamise kohustust ei pea käsitlema kui tõendit selle pereliikme tegeliku sõltuvusseisundi olemasolu kohta.
            
         
      (1)  ELT C 57, 5.3.2005.